# BASF

### от Уикипедия, свободната енциклопедия

BASF AG
Основана: | 6 април 1865
Седалище: | Лудвигсхафен, Германия
Служители: | 81 955 (2004)
Продукти: | химикали, пластмаси, нефт и газ
Уеб сайт: | www.basf.com

BASF АД е немска компания и най-големият химически концерн в света. Съкращението BASF идва от "Badische Anilin und Soda-Fabrik" Днес четирите букви BASF са вписаното име на предприятието. Концернът включва повече от 160 дъщерни фирми и фирми със смесено участие в 41 страни в Европа, Азия, Северна и Южна Америка. Главното седалище се намира в Лудвигсхафен (провинция Рейнланд-Пфалц, Германия), като това е най-големият химически комплекс на света. Към края на 2004 за BASF работят около 82 000 човека по цял свят, като само в Германия BASF има около 48 000 работника. Концернът поддържа търговски връзки с клиенти в повече от 170 страни и доставя повече от 8 000 продукта за различните браншове. През 2004 г. концернът отчита оборот от 37,5 милиарда евро и резултат от допълнителни дейности в размер на 4,8 милиарда евро. В момента BASF изгражда и разширява своята дейност предимно в азиатския регион. Там между 1990 и 2005 година са инвестирани около 5,6 милиарда евро, особено в градовете Шанхай и Нанкин (Китай).

## [редактиране] Оборот по сегменти (2004) в милиони евро

- Химикали 7 020 (18,7%)
- Пластмаси 10 532 (28,1%)
- Бои, лакове и обогатяващи продукти 8 005 (21,3%)
- Растителна защита и хранителна промишленост 5 147 (13,7%)
- Нефт и газ 5 263 (14,0%)
- Други 1 570 (4,2%)

## [редактиране] Оборот по региони (2004) в милиони евро

- Европа 20 967 (55,9%)
- Северна Америка (NAFTA) 8 182 (21,8%)
- Южна Америка 2 064 (5,5%)
- Азия, Тихия океан, Африка 6 324 (16,8)

## [редактиране] Производствени сегменти:

### [редактиране] Химикали

BASF притежава широка палитра от произвеждани химикали като смоли, лепила, химикали за електронната промишленост, неорганични химикали и др. Основни купувачи на тези произведения са фармацевтичната, строителната, текстилната и автомобилната индустрия. Химикалите заемат 18,7% от оборота на BASF за 2004 г.

### [редактиране] Пластмаси

BASF е водещ международен производител на стиропорови пластмаси и пяни. Технически пластмаси биват потребявани от производители на лята пластмаса и пластмасофи форми в много браншове. Полиуертаните на концерна намират широка употреба в цял свят.

### [редактиране] Бои, лакове и обогатяващи продукти

BASF произвежда широка палитра от бои, лакове и обогатяващи вещества, като например заготовки и предпродукти за производство на прахове, текстилни бои, химикали за кожарската индустрия, пигменти и оцветители, лепила и др. Купувачи на тази продукция са производителите на коли, масла, хартия, опаковки, текстил, препарати за хигиена, перилни препарати, строителни материали, лакове и печатарски продукти.

### [редактиране] Нефт и газ

Чрез своята 100% дъщерна фирма Wintershall AG, концернът разработва съвместно с Газпром петролни и газови находища в Средна и Източна Европа.

## [редактиране] Ръководство на BASF

Централата на BASF

Ръковоството на BASF се състои от осем члена:

- Юрген Хамбрехт, специалист по органична химия. Отговаря за стратегическото планиране и контрол на корпорацията.
- Егерт Фошерау, икономист. Отговаря за човешките ресурси и за дейността на концерна в европейския регион.
- Курт Бок, специалист на BASF за логистиката, информационото обслужване и пазарите в Южна Америка.
- Джон Фелдман, отговорен за нефто- и газпреработвателните проекти на BASF, както и за производството на пластмаси.
- Андреас Краймайер, отговорен за проекти в азиатския регион.
- Клаус Петер Льобе, отговорен за дейностите на концерна в Северна Америка.
- Щефан Марциновски, отговарящ за нефтопродуктите на BASF, както и за неорганичната химия, развойните звена в областта на производтвото на химикали и отношенията с висшите училища.
- Петер Оеклей, отговаря за производствата в сферата на растителната зашита, фината химия.

## [редактиране] Външни препратки

- Официален сайт

Взето от „http://bg.wikipedia.org../../../b/a/s/BASF_1672.html“.

Категории: Германски компании | Компании от химическата промишленост

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Esperanto
- Español
- Suomi
- Français
- Magyar
- Italiano
- 日本語
- Nederlands
- ‪Norsk (bokmål)‬
- Polski
- Português
- Runa Simi
- Русский
- Shqip
- Svenska
- 中文